Londrez

51°30′26″ N, 0°7′39″ W250pxHouses of ParliamantRiezBro Maer(Mayor) Sadiq Khan (Labour)2016-bremañ Gorread 1 572 km² Uhelder 20 m Poblañshep kontoù doubl8 961 989  (2021)ons.gov.uk Stankter5 701 ann./km² Kod pellgomz' (44) 20250pxKartenn eus Londrez er mare roman 
Kêr-benn Bro-Saoz, ha Rouantelezh Unanet Breizh-Veur ha Norzhiwerzhon eo Londrez (saozneg: London ). Lec'hiet eo war riblennoù an Tavoez (Thames) e gevred ar vro; houmañ eo al lodenn binvidikañ eus ar rouantelezh. Tolpet ez eus tro-dro d'ar gêr war-dro 8 milion a annezidi (Londreziz o anv). Rannet eo an tolpad-kêr etre 32 boroughs (= bourc'hioù), mui ar City (Keoded). E penn ar rouantelezh emañ Londrez e meur a savboent. Amañ emañ o chom an unpenn, da lavaret eo ar rouanez (Elizabeth II, hiziv) hag he gouarnamant ha dreist-holl ar c'hambroù, hini ar C'humunioù (the Chamber of Commons) hag hini al Lorded (The Chamber of Lords). Sez ar galloud arc'hant eo ivez p'eo ar City an eil plas goude New York. Porzh pennañ Breizh-Veur eo ivez.

 Anv 
Testeniekaet eo ar stumm latin Londinium er  GJK Mills, A.D. : Dictionary of London place names, Oxford University Press, 2001  ; Londinio, "e Londrez", a lenner war dablezennoù roman dornskrivet bet kavet e kêr UK's oldest hand-written document 'at Roman London dig' , BBC, 01/06/2016.
Meur a zisplegadenn zo bet kinniget a-hed an amzer, an hini gentañ gant Geoffrey of Monmouth en e Historia Regum Britanniae (c. 1136) How London Got Its Name, Londonist, 11/02/2022.
Goude dielfennañ stummadur hag emdroadur ar stummoù paotañ (Londinium e latin, Lunden en hensaozneg ha Llundain e kembraeg) ez eus bet kenemglev evit disklêriañ ez eo deuet an anv eus ar predeneg ; emeur bremañ o klask adkavout ar stumm keltiek orin, a vefe *[Lōndonjon] pe un anv tost, alese ar stumm latin hag an holl stummoù arall a anaver Bynon, Theodora (2015) : London's Name, The Philological Society.

E-keñver ster an anv-lec'h, ar yezhoniour Richard Coates a ginnigas e 1998 ur wrizienn rakkeltiek war dachenn an douranvadurezh, *(p)lowonida, "stêr re ledan evit bout treuzet war droad", a rafe dave d'ar stêr Thames pa dreuz kêr ; eus ar wrizienn-se e teufe ar stumm keltiek *Lowonidonjon Coates, Richard (1998) : A new explanation of the name of London, The Philological Society .
Hogen an darn vuiañ eus ar studiadennoù a sav a-du gant un orin keltiek da vat ; labourioù nevesoc'h eget hini R. Coates a ginnig e teufe an anv eus ur wrizienn rakindezeuropek *lendh-, "gouelediñ, lakaat da c'houelediñ"  al lostger keltiek *-injo pe *-onjo da verkañ anv ul lec'h, eleze "ul lec'h a vez liñvet a vare da vare gant al lanv" hervez ar yezhoniour izelvroat Peter SchrijverSchrijver, Peter : Language Contact and the Origins of the Germanic Languages, Routledgz, 2016 .
 Mammennoù  
 Klaudios Ptolemaios : I, 15, 7 : Londini; II, 3, 12 : Londinium, ur polis ar c'h-Cantiaci; VIII, 3, 6 : Londinium
 Itinerarium Antonini, 4755 (Iter II) : Londinio; 47710 (Iter VII), 47910, 4808 : Lundinio
 Notitia Dignitatum XI37 : Praepositus thesaurum Augustensium (in Bitannis)
 Ravenna 10650 : Londinium Augusti; 10638 : LandiniA.L.F Rivet & Colin Smith : The Place-names of Roman Britain. Batsford Ltd. 1979. Édition 1982.

 Enskrivaduroù 
JRS (?), XLIV (1954), 108 : ul lizher gant Rufus Callusini da Epillicus, war un daolenn goad dizoloet e 1927 : Londinio

JRS (?), L, (1960) : 108-11 : Londini / Ad fanum Isidis : Londrez ... da dempl Isis

 Skridoù eus an istor hag eus an Iliz 
 Tacitus, Annales XIV, 33 : Londinium
 Meulbrezegenn VIII, 17, 1, goude J.-K. 297-98, eus Trier ? : Oppidum Londiniense
 Sened Arles, goude J.-K. 314 : Civitate Londiniensi
 Ammianus Marcellinus, XX, I, 3 : Lundinium; XXVII, 8, 7 : ad Lundinium, vetus oppidum quod Augustam posteritas appellavit = kreñvlec'h kozh hag eo bet anvet (Kêr)-Aogust war-lerc'h; XXVIII, 3, 7 : ab Augusta profectus quam veteres appellavere Lundinum = Augusta hag ar re gozh e anaveze Lundinium
 Stephanus of Byzantium, o venegiñ Marsian : Lindonium

Ardamezouriezh
80px   En argant e groaz en gul, ouzh konk kentañ ur c'hleze ivez en gul e veg ouzh kab.

 Istor 
Distrujet eo bet Londinium (tan ha lazhadeg veur) e-kerzh emsav Boudika.

Londrez a zo bet distrujet evit un eil gwech war-dro 125-130Peter Marsden : Roman London. Thames and Hudson Ltd. London. 1980.

Tan-gwall bras Londrez a voe un tan-gwall all a zistrujas tost razh kêr Londrez adalek an 2 a viz Gwengolo betek ar 5 a viz Gwengolo 1666. An tan a oa bet e-kreiz kêr Londrez, dreist-holl e-barzh al lodenn enkelc'hiet gant mogerioù kozh eus mare ar Romaned.

 Arkeologiezh 

Monumantoù ha traoù heverk
Pont Londrez
Pont an Tour
Palez Buckingham
Palez Westminster ha Big Ben
Hyde Park

Kalz mirdioù, palieroù ha levraouegoù zo e Londrez, en o zouez ar British Museum, an National Gallery, ar Mirdi istor naturel, an Tate Modern hag ar British Library..

 Arvezioù sevenadur Londrez 
E karterioù poblek Reter Londrez e voe e-pad pell arvezioù ur sevenadur dibar dezhañ e-unan. Eno e voe pergen graet gant un doare luc'haj anvet cockney, disheñvel-mat diouzh ar saoznek skoueriek.

 Gevelliñ 
Londrez he deus skoulmet liammoù gantCity Partnerships, Greater London Authority. :




 Beijing, London establish sister city ties, Gouarnamant Sina.



 Levrlennadur 
 Ian Andrew's : Boudicca's Revolt. Cambridge University Press. 1972 / 1980
 Ordnance Survey : Londinium. A descriptive map and guide to Roman London. 1980

 Gwelet ivez 
 Londrez Veur

 Daveoù 

 Liammoù diavaez 

  Greater London Authority.
 Lec'hienn ofisiel an touristelezh e Londrez.
  Lec'hienn ofisiel Palez Buckingham.


Rummad:Kêrioù Bro-Saoz
Rummad:Kêrioù Breizh-Veur
Rummad:Kêrioù-penn Europa
Rummad:Rannbarzhioù Bro-Saoz
Rummad:Pastelloù Dilennel Europat er Rouantelezh-Unanet
Rummad:Kêrioù distrujet gant ur brezel
Rummad:Kêrioù distrujet gant un tan-gwall